— Так, і не менш адметна там гаспадараць. ААТ “Глыбоцкі малочнакансервавы камбінат” і ААТ “Глыбоцкі мясакамбінат” узвялі ў сваіх сельгасфіліялах “Мнюта” і “Галубічы” абсалютна новыя малочна-таварныя комплексы на тысячу галоў кожны, прывялі ў належны парадак старыя жывёлагадоўчыя памяшканні, замянілі абсталяванне ў іх. У мінулым годзе было рэканструявана 14 малочна-таварных ферм, столькі ж будзе даведзена да ладу і сёлета. На 4 фермах плануем устанавіць робаты. СВФ “Мнюта” летась атрымаў самую высокую ўраджайнасць зерневых у раёне — 43,5 цэнтнера. ААТ “Глыбоцкі камбікормавы завод” у сваім сельгасфіліяле “За Радзіму” адразу абнавіў некалькі ферм, а на мосарскай пабудаваў і даільную залу. Рэкардсмен ён і па вырошчванню рапсу.